ایران پرزیدنتی حسن روحانی صاباح شرقی آذربایجان ویلایتینه سفر ائدجک.
آخار. آذ خبر وئریر کی، بو حاقدا تبریز والیلیینین (استانداری) مطبوعات خیدمتی معلومات یاییب. بیلدیریب کی، ایران پرزیدنتی سفر زامانی سیل و داشقینلاردان زیان چکمیش بؤلگهلره باش چکهرک، پروبلملرله یاخیندان تانیش اولاجاق.
معلوماتدا، همچینین، بیلدیریلیر کی، ایران پرزیدنتی سفر مدتینده بیر نئچه لاییحهنین آچیلیشیندا ایشتیراک ائدجک و مطبوعات نمایندهلری ایله ده گؤروشهجک.
بوندان اؤنجه ایران پرزیدنتی روحانینین داشقینلاردان زیان چکمیش بؤلگهلره سفر ائتمهمهسی و عمومیتله، ایران رسمیلرینین شرقی آذربایجانداکی سیل فلاکتینه بیگانهلیگی آذربایجانلی میللت وکیللرینین ناراضیلیغینا سبب اولموشدو. ورامین شهرینین ایران پارلامنتیندهکی میللت وکیلی حسین نقوی آذربایجاندا باش وئرن سیل فلاکتینین پرزیدنت حسن روحانی اوچون اهمیت داشیمادیغینی بیلدیرمیش، پرزیدنتین آذربایجان ویلایتلری عوضینه عسلوییه شهرینه سفره گئتمهسینی تنقید ائتمیشدی.
قید ائدک کی، ۱۴ آپرلده باش وئرن داشقینلار زامانی قربی و شرقی آذربایجان ویلایتلرینده ۴۹ نفر دونیاسینی دییشیب، ۸ نفرین مییتی ایسه هله ده تاپیلماییب. داشقینلاردان ان چوخ آذرشهر، عجبشیر، ماراغا و ساراب شهرلری اذیت چکیب. بیر نئچه کندده ائولر تمامیله داغیلیب، اکین ساحهلری محو اولوب.
pes_Arab azb_Arab azb_Arab azb_Arab azb_Arab